stanford-oval/wikipedia huggingface dataset:
קורט האן
משנתו החינוכית > עשרת העקרונות ללמידה התנסותית

10 עקרונות אלה, המבקשים לתאר תרבות בית ספרית אכפתית והתנסותית, שורטטו מרעיונותיהם של קורט האן ומנהיגי חינוך אחרים לשימוש בבתי ספר Expeditionary Learning Outward Bound (ELOB).
1- ראשוניות הגילוי העצמי
הלמידה מתרחשת בצורה הטובה ביותר עם רגש, אתגר ותמיכה נדרשת. אנשים מגלים את היכולות, הערכים, התשוקות והאחריות שלהם במצבים שמציעים הרפתקאות בלתי צפויות. בבתי ספר התלמידים לוקחים על עצמם משימות הדורשות התמדה, כושר, אומנות, דמיון, משמעת עצמית והישגים משמעותיים. המשימה העיקרית של מורה היא לעזור לתלמידים להתגבר על הפחדים שלהם ולגלות שהם יכולים לעשות יותר ממה שהם חושבים שהם יכולים.
2- קיום רעיונות נפלאים
יצירת של הוראה כמטפחת סקרנות לגבי העולם על ידי יצירת מצבי למידה המספקים משהו חשוב לחשוב עליו, זמן להתנסות וזמן להבנה.
3- האחריות על הלמידה
למידה היא גם תהליך אישי של גילוי וגם פעילות חברתית. כל אחד לומד גם באופן פרטני וגם כחלק מקבוצה. כל היבט של בית ספר מעודד את הילדים והמבוגרים להיות אחראים יותר ויותר לניהול הלמידה האישית והקולקטיבית.
4- אמפתיה ואכפתיות
הלמידה מטופחת בצורה הטובה ביותר בקהילות בהן מכבדים את רעיונות התלמידים והמורים וקיים אמון הדדי. יצירה של קבוצות למידה קטנות, כאשר מבוגר אכפתי דואג להתקדמות ומשמש כסנגור לכל ילד, תלמידים בוגרים מדריכים צעירים מהם, ופרקטיקות נוספות יצרו אקלים בטוח מבחינה פיזית ורגשית.
5- הצלחה וכישלון
כל התלמידים צריכים להצליח אם הם רוצים לבנות את הביטחון והיכולת לקחת סיכונים ולעמוד באתגרים קשים יותר ויותר. אך חשוב גם שהתלמידים ילמדו מכישלונותיהם, יתמידו כאשר הדברים קשים, וילמדו להפוך מוגבלות להזדמנויות.
6- שיתוף פעולה ותחרות
פיתוח פרטני ופיתוח קבוצתי משולבים כך שערכם של חברות, אמון ופעולה קבוצתית יהיה ברור. התלמידים מעודדים להתחרות לא זה בזה אלא במיטב האישי שלהם ובסטנדרטים מחמירים של מצוינות.
7- גיוון והכלה
הן הגיוון והן ההכלה מגדילים את עושר הרעיונות, את הכוח היצירתי, את יכולת פתרון הבעיות ואת הכבוד לזולת. זה קורה כאשר התלמידים חוקרים ומעריכים את ההיסטוריה והכישרון השונים שלהם, כמו גם את התרבויות של קהילות אחרות ודרך יצירה של קבוצות הלמידה הטרוגניות.
8- העולם הטבעי
מערכת יחסים ישירה ומכבדת עם עולם הטבע מרעננת את רוח האדם ומלמדת את הרעיונות החשובים של מחזורים טבעיים וסיבה ותוצאה. התלמידים לומדים להפוך לשגרירים של כדור הארץ ושל הדורות הבאים.
9- בדידות והרהור
תלמידים ומורים זקוקים לזמן לבד כדי לחקור את מחשבותיהם, ליצור קשרים משלהם וליצור רעיונות משלהם. הם זקוקים גם לזמן כדי להחליף את הרהוריהם עם קבוצת השווים להם.
10- שירות וחמלה
לטענת הם "אנחנו צוות ולא נוסעים", על המורים והתלמידים להוביל ולתמוך בקהילתם. אחד מתפקידיו העיקריים של בית הספר הוא להכין את התלמידים עם הגישות והמיומנויות לעזור לאחרים.
בית הספר "משלחת למידה" ע"ש קורט האן

בסתיו 2007 נפתח בברוקלין, ניו יורק בית הספר "משלחת למידה" ע"ש קורט האן. החזון של בית הספר היא להכין מנהיגים אזרחיים משכלים, מיומנים ואמיצים, והיא נקראת על שם קורט האן מפני שבית הספר מעוניין ללכת בדרכו של האן וערכיו.
אזכורים בתרבות הפופולרית

דמותו של קורט האן הוזכרה ב-2017 בסדרת הדרמה ההיסטורית "הכתר", בעונתה השנייה וגולם על ידי השחקן בורגהארט קלאוסנר. ההקשר לאזכורו היה תיאור חוויותיהם של שני התלמידים המפורסמים ביותר של האן במוסד בסקוטלנד: פיליפ, דוכס אדינבורו ובנו הנסיך צ'ארלס.
לקריאה נוספת

KurtHahn.org
נאמנות קורט האן בקיימברידג'
ארגון outward bound
ארגון outward bound הבינלאומי
קורט האן - ביבליוגרפיה
הערות שוליים

↑  HAHN, Kurt (Matthias Robert Martin), Who Was Who, A & C Black, 1920–2015; online edn, Oxford University Press, 2014
↑  "Kurt Hahn and the roots of Expeditionary Learning | American RadioWorks |". www.americanradioworks.org (באנגלית אמריקאית). נבדק ב-2018-01-11.
↑  "History of North Carolina Outward Bound | North Carolina Outward Bound". www.ncobs.org. נבדק ב-2018-01-11.
↑  Outward Bound International (2004). Birth of Outward Bound (אורכב 10.11.2007 בארכיון Wayback Machine) . Retrieved December 9, 2007.
↑  "The man who taught Prince Philip to think". BBC News (באנגלית בריטית). 2016-02-25. נבדק ב-2018-01-11.
↑  Knoll, Michael. "School Reform Through "Experiential Therapy". Kurt Hahn – An Effiacious Educator" (PDF). ERIC. נבדק ב-10 בנובמבר 2020. {{cite web}}:  (עזרה)
↑  Mann, Golo (במרץ 1976). "Kurt Hahn, Educator". Encounter: 84–86. נבדק ב-10 בנובמבר 2020. {{cite journal}}:  (עזרה)
↑  Flannelled Fool. London: The Hogarth Press. 1985. pp. 182–185. ISBN 978-0-7012-0590-4.
1 2  Flannelled Fool. p. 186.
1 2  Flannelled Fool. p. 188.
↑  Flannelled Fool. pp. 186–187.
↑  "Definition of SPECTATORITIS". www.merriam-webster.com. נבדק ב-2020-06-19.
↑  "Mannaz School". Mannaz School. נבדק ב-2020-01-22.
דאלאס (סדרת טלוויזיה, 2012)

| --- | --- |

 סוגה:  דרמה, אופרת סבון
 יוצרים:  דייוויד ג'ייקובס סינתיה סידרי
 שחקנים:  ג'וש הנדרסון ג'סי מטקאלף ג'ורדנה ברוסטר ג'ולי גונזלו ברנדה סטרונג פטריק דאפי לארי הגמן לינדה גריי
 ארץ מקור:  ארצות הברית 
 שפות:  אנגלית 
 מקום התרחשות:  דאלאס 
 מספר עונות:  3 
 מספר פרקים:  40 
 הפקה
 חברת הפקה:  האחים וורנר טלוויזיה 
 הפצה:  האחים וורנר טלוויזיה 
 אורך פרק:  42 דקות
 שידור
 רשת שידור:  TNT 
 תקופת שידור מקורית:  13 ביוני 2012 – 22 בספטמבר 2014
 קישורים חיצוניים
 www.dallastnt.com
 דף התוכנית ב-IMDb
 
דאלאס (באנגלית: Dallas) היא סדרת דרמה אמריקאית שנוצרה על ידי דייוויד ג'ייקובס וסינתיה סידרי, ומשודרת ברשות השידור האמריקאית TNT. הסדרה היא רימייק של סדרה באותו שם משנת 1978.
תקציר העלילה > עונה 2

פרקים 11–25 (15 פרקים). החלה ב-28 בינואר 2013 והסתיימה ב-15 באפריל 2013.
העונה השנייה נפתחת כאשר כריסטופר מנסה לקדם את השימוש במתאן ובמקביל ג'ון רוס וג'יי אר מתקדמים בתוכניתם להשתלט על החברה. האריס מספר לאן שבתם המשותפת, אמה, עדיין חיה ושהוא יספר לה היכן היא רק בתנאי שתמסור לו את כל הראיות שיש לה נגדו. רבקה חוזרת וחושפת בפני כריסטופר ובובי ששמה האמיתי הוא פמלה ברנס ושהיא בתו של קליף ברנס. פמלה תובעת את כריסטופר במטרה להשיג 30 אחוז ממניותיו בחברת אנרגיית יואינג. אן מגיעה לפגוש את בתה ומגלה שהיא לא רוצה קשר איתה. בובי נחוש לגלות יותר פרטים על בתם של אן והאריס ומגלה שהאריס ואמו חטפו את אמה כשהייתה תינוקת וגידלו אותה בחשאי. סו אלן מפסידה בבחירות לאחר שפרשת השוחד שלה מתגלה והיא מסתכנת בתביעה משפטית אך ג'יי אר נחלץ לעזרתה. לאחר שג'ון רוס ופמלה מצליחים לשחד את בקי, כריסטופר מקבל ראיות שמחזירות את השליטה לידיו. ג'ון רוס ופמלה שוכבים ובובי מגלה לאן את האמת על אמה. אן יורה בהאריס ובובי לוקח את האשמה עליו. האריס נכנס לקומה וכשהוא מתעורר אן מודה שהיא זו שירתה בו אך הוא מוסר הצהרה שזה היה בובי.
ג'ון רוס גורם לסו אלן להפעיל לחץ על אליינה לזרז את קדיחת הנפט ובמקביל משחד את מנהל העבודה של הפרויקט לשבש את הקצב. אליינה מעסיקה את אחיה לעבוד בפרויקט והוא עולה על התרמית ומפטר את מנהל העבודה שג'ון רוס שיחד. ג'ון רוס מחליט לחקור על דרו, אחיה של אליינה. רבקה מערערת את מעמדו של פרנק בחברה של אביה והוא פועל מאחורי גבה בכך שהוא מסייע לג'יי אר להפיל אותה. פרנק חושף את גופתו של טומי אך קליף נחלץ לעזרת ביתו ומסובב את האשמה ברצח טומי ובקי על פרנק. פרנק מתודה על הרצח הכפול בבית המשפט ומתאבד. אן מזוכה במשפט ובמקביל ויסנטה בורח מהשימוע שלו ומגיע לאיים על משפחת יואינג. ויסנטה מנסה לחטוף את אליינה יחד עם האב טיפוס לכריית מתאן אך הוא נורה ברגע האחרון על ידי דרו, אחיה של אליינה. כריסטופר ורבקה חותמים על עסקה בה כריסטופר יקבל משמורת משותפת על התינוקות וביטול נישואים בתמורה לעשרה אחוזים מהחברה. סו אלן עוזרת לג'ון רוס להשתלט על החברה בעזרת השתלטות על חלקה של אליינה.
תקציר העלילה > עונה 3

פרקים 26–40 (15 פרקים). החלה ב-24 בפברואר 2014 והסתיימה ב-22 בספטמבר 2014.
דמויות > ראשיות

ג'וש הנדרסון בתור ג'ון רוס יואינג.
ג'סי מטקאלף בתור כריסטופר יואינג.
ג'ורדנה ברוסטר בתור אליינה ראמוס.
ג'ולי גונזלו בתור רבקה יואינג/ פמלה ברנס.
ברנדה סטרונג בתור אן יואינג.
פטריק דאפי בתור בובי יואינג.
לארי הגמן בתור ג'יי אר יואינג.
לינדה גריי בתור סו אלן יואינג.
אמה בל בתור אמה בראון.
קונו בקר בתור דרו ראמוס.
דמויות > משניות

קן קרצ'בל בתור קליף בארנס.
מיטש פילג'י בתור האריס ריינולד.
סטיב קנאלי בתור ריי קריבס.
לאונור ורלה בתור ורוניקה/ מרתה דל סול.
קלרד האריס בתור טומי סאטר.
פאראן תהיר בתור פרנק אשקאני.
הערות שוליים

↑  From Texas to Hollywood: Former Houstonian has the write stuff for Larry Hagman & new Dallas series, CultureMap Houston (באנגלית)
↑  James Hibberd Updated July 08, 2011 at 04:35 PM EDT, Dallas TNT, EW.com (באנגלית)
| --- | --- |
בקרת זהויות :  NKC: unn2014817953
משה ונטורה

| --- | --- |

 לידה:  1892 איזמיר, האימפריה העות'מאנית 
 פטירה:  14 באוגוסט 1978 (בגיל 86 בערך) 
 מדינה:  האימפריה העות'מאנית 
 מקום קבורה:  בית הקברות היהודי בהר הזיתים 
 השכלה:  סורבון 
 השקפה דתית:  יהדות 
 
הרב ד"ר משה ונטורה (בצרפתית: Moïse Ventura;‏ 16 בפברואר 1892 – 14 באוגוסט 1978) היה פילוסוף, איש חינוך ומנהיג ציוני שכיהן כרב הראשי של יהודי אלכסנדריה בשנים 1938–1948.
קורות חיים

משה בן יעקב ורושה ונטורה נולד בשנת 1892 באיזמיר, האימפריה העות'מאנית, בן לענף ממשפחת ונטורה שמוצאה ממגורשי ספרד.
בנעוריו למד בתלמוד תורה ובבית ספר של כל ישראל חברים בעיר מולדתו. לאחר מכן נסע ללימודים בבית המדרש לרבנים בבירה איסטנבול והוסמך כרב. במלחמת העולם הראשונה גויס כקצין לצבא העות'מאני ונשלח במסגרת תפקידו לבגדאד, שם הוצב עד לכניעתו של הצבא העות'מאני. לאחר תום המלחמה נשאר בבגדאד למשך שלוש שנים נוספות, שבהן הורה עברית בבית ספר מקומי ופעל להפצת הרעיון הציוני בקהילה. במהלך שהותו בבגדאד חיבר והוציא לאור ספר לימוד "עברית בעברית" (1919) מודרני בן ארבעה חלקים, עבור מוסדות החינוך של הקהילה. עניינו הרב בפדגוגיה הביאו במהלך חייו לכתוב יותר משמונה ספרי לימוד נוספים, רובם ספרי לימוד עברית וחלקם לימוד יהדות ומחשבת ישראל.
לאחר שלוש שנים בבגדאד עבר לביירות, בה קיבל לניהולו את תלמוד התורה המקומי שגם אותו ניהל ברוח ציונית-עברית. בשנת 1922 נסע ללימודים בפריז ולמד פסיכולוגיה ופילוסופיה בסורבון ובמקביל פדגוגיה במכון לפדגוגיה בעיר. הוא הצטיין בלימודיו והשלים דוקטורט (doctorat d'État) בסורבון עם דיסרטציה שעסקה בפילוסופיה של סעדיה גאון (עבודתו פורסמה כספר בשנת 1934). באותה שנה פרסם ספר נוסף בצרפתית, בשם: "הכלאם ותורת אריסטו על פי הכוזרי". במהלך שהותו בצרפת פרסם תרגום לצרפתית של ספר הכוזרי לר' יהודה הלוי ושל "מילות ההגיון" לרמב"ם. כמו כן חיבר מספר ספרים ללימוד עברית לדוברי צרפתית, והיה העורך של עיתון נוער יהודי בשם Eliacim. ונטורה שלט היטב במספר שפות – עברית, צרפתית, ערבית, טורקית עות'מאנית, גרמנית, לאדינו ואנגלית.
בשנת 1937 הוזמן לאלכסנדריה שבמצרים כדי לכהן בתפקיד הרב הראשי של הקהילה היהודית המקומית. אחד הפרויקטים החשובים שיזם כרב הקהילה היה הקמת בית ספר תיכון יהודי ע"ש הרמב"ם בעיר, בו חינך דורות של תלמידים; בין התלמידים שטיפח נמנה גם אלי כהן. בתפקידו כרב קהילת אלכסנדריה הנהיג קו ציוני וחיזק את הרעיון הלאומי היהודי בקהילתו ועשה רבות בתחום החינוך ולימודי העברית. בהשקפתו, התחייה הלאומית היהודית, הציונות, הייתה חלק אינטגרלי מתהליך תחייה כולל של עמי המזרח, ולכן הרבה לנאום על הצורך לשיתוף פעולה בין העמים השמיים השונים ובפרט בין "בני ישראל ובני ישמעאל". כמה מהנאומים שנשא סביב נושאים אלו באלכסנדריה בשנות מלחמת העולם השנייה קובצו לאחר מכן לספר בשם "אנחות ותקוות: הדים של המלחמה 1939–1945" (Soupirs et espoirs : échos de la guerre 1939–1945). בזמן שהותו במצרים הוא הוציא לאור גם מספר חיבורים תורניים, פרשנות למקרא ולמסכת אבות, מהם המבוססים על הדרשות השבועיות שנשא בבית הכנסת "אליהו הנביא" בעיר.
בשנת 1948 גורש ממצרים בהוראת השלטונות בגין פעילותו הציונית. מספר שנים לימד בישיבה יוניברסיטי בארצות הברית, ולאחר מכן ניהל מטעם הסוכנות היהודית את בית המדרש למורים "מונטיפיורי קולג'" בבריטניה. בסביבות 1953 עלה לישראל ועסק בפעילות חינוכית ומחקרית. תחילה ניהל מוסד תורני בכפר סבא, ולאחר מכן התיישב בירושלים. הוא לימד פילוסופיה יהודית באוניברסיטת בר-אילן וכן המשיך בעיסוק תורני ומחקר. בתחילת שנות ה-60 הוצע לו להיות הרב הראשי הספרדי של תל אביב, אך הוא לא נענה להצעה. בשנותיו בישראל פרסם בין היתר את הספרים "מבוא למחשבת ישראל" (1959) ו"פסיכולוגיה למורים" (1966).
ונטורה נפטר ב-1978 בישראל, בגיל 86. במותו הותיר את אשתו מרים (שנפטרה שנתיים אחריו) ואת ארבעת ילדיהם.
בתל אביב ובירושלים נקראו רחובות על שמו.
מספריו

משה ונטורה (בינטורה), עברית בעברית, 4 חלקים, בגדאד: דפוס עזרא ראובן דנגור, 1919.
L'année préparatoire d'hébreu, imprimerie Ventura, 1929.
Le livre du Kuzari; tr. de l'arabe avec un avant-propos et des notes par M. Ventura, Paris: Rieder, 1932.
Le judaisme par l'image, Paris: Lipschutz, 1933.
Le Kalâm et la péripatétisme d'après le Kuzari, Paris: J. Vrin, 1934.
La philosophie de Saadia Gaon, Paris: J. Vrin, 1934.
Manuel d'instruction religieuse israélite, Institution Maïmonide (Alexandrie), 1940.
שעורים לשבת על ירמה, אלכסנדריה: הוצאת רמב"ם, 1941.
שעורים לשבת על פרקי אבות, אלכסנדריה: הוצאת רמב"ם, 1943.
שעורים לשבת על משלי, אלכסנדריה: הוצאת רמב"ם, תש"ג.
שעורים לשבת על תהילים, אלכסנדריה: הוצאת רמב"ם, 1946.
Pour l’union des croyants, Alexandria: s.n., 1946.
Soupirs et espoirs : échos de la guerre 1939-1945, Paris: Librairie Durlacher, 1948.
Medieval Hebrew philosophical terms, New York: Yeshiva University, 1952.
מבוא למחשבת ישראל, תל אביב: מחברות לספרות, 1959.
הרב משה ונטורה (עורך), קיצור משנה תורה להרמב"ם, 2 כרכים, תל אביב: א' ציוני, 1961.
פסיכולוגיה למורים, תל אביב: תרבות וחינוך, 1966.
מחשבת ישראל, כפר סבא: [חמו"ל], 1967.
הרמב"ם, מלות ההגיון; עם הערות וביאורים מאת הרב משה ונטורה, ירושלים: מוסד הרב קוק, תשכ"ט.
לקריאה נוספת

אהרן דותן, 'הרב ד"ר משה ונטורה זצ"ל: רבה הראשי של אלכסנדריה', המרכז לחקר מורשת יהדות מצרים 7 (2008), עמ' 53–61.
גיורא פוזיילוב, חכמי יהודי מצרים, ירושלים: משרד החינוך, 1998, עמ' 287–298.
אברהם חיים אלחנני, 'הרב ד"ר משה ונטורה ועתידה של היהדות הספרדית', שבט ועם ד (דפוס רונלד), 47–50.
אברהם תווינה, 'הרב משה ונטורה ממיסדי התנועה הציונית בבגדד', במערכה יח, 9 (216), 15 בדצמבר 1978, עמ' 21–23.
הערות שוליים

↑  מכתב מבירות, דואר היום, 22 בספטמבר 1931.
↑  טקס לציון 40 שנה להוצאה להורג של אלי כהן, באתר News1 מחלקה ראשונה, 27 ביוני 2005
↑  אבידן משיח, הרב ד"ר משה ונטורה – "מכון נייד" למחשבת ישראל, חרות, 15 באפריל 1960.
↑  מרים ונטורה, מעריב, מודעת אבל, 18 באוגוסט 1980.
| --- | --- |
בקרת זהויות :  NLI: 987007269405105171  BnF: cb11927886q (data)  GND: 1133307094  ISNI: 0000 0001 0325 0185  LCCN: n84125391  NTA: 069919070  RERO: 02-A003936286  SUDOC: 027180077  VcBA: 495/269163  VIAF: 154148834   WorldCat (עם VIAF): 154148834
אגדר

ערך זה עוסק במחוז בנורווגיה. אם התכוונתם לעיר הפיניקית "אגדר" בדרום ספרד, ראו .
אגדר (בנורווגית: Agder) הוא אחד ממחוזות נורווגיה, הממוקם בדרום המדינה.
עד 1 בינואר 2020, המחוז חולק לשני מחוזות, מערב אגדר ומזרח אגדר. מאז תחילת המאה העשרים, המונח סרלנדט ("הארץ הדרומית") היה נפוץ עבור אזור זה, לפעמים עם הכללת מחוז רוגלנד הסמוך. לפני כן האזור נחשב לחלק ממערב נורווגיה.
האזור היה ממלכה קטנה בימי הביניים, ולאחר איחוד נורווגיה נודע בשם אגדפילקי ואחר כך אגדסידן.
השם אגדר לא היה בשימוש לאחר 1662, אז הוחלט לחלק את האזור ליחידות ממשלתיות קטנות יותר שנקראו נדניס, רוביגלגט, ליסטר ומנדל. השם "קם לתחייה" בשנת 1919 כששני מחוזות נורווגיה הנמצאים בערך באותו אזור גאוגרפי כמו מחוז אגדסידן הישן קיבלו את השם אוסט־אגדר (מזרח אגדר) ווסט אגדר (מערב אגדר). עוד לפני ששני המחוזות התמזגו בשנת 2020, הם שיתפו פעולה בדרכים רבות: לאוניברסיטת אגדר היו אתרים באוסט־אגדר ובווסט־אגדר, כמו גם מוסדות רבים אחרים, כמו בית המשפט לערעורים באגדר ומחוז משטרת אגדר.
שם

השם אגדר קודם לשפה הנורווגית ופירושו אינו ידוע. המילה אגדר נובעת מהמילה הנורדית העתיקה אגדיר. בתקופת הוויקינגים המוקדמת, אגדיר הייתה ממלכה קטנטנה בה התגורר עם הנקרא על שמה, האגירים.
הידע המודרני בנורדית העתיקה לא נותן קצה חוט לגבי משמעות השם; הוא לא דומה לאף מילה בנורדית העתיקה, מה שאומר שהשם ישן יותר מנורדית.[דרושה הבהרה]
ערים

באגדר יש 25 ערים.
|  | מס' עיר | שם | נוצר | מחוז לשעבר |
| --- | --- | --- | --- | --- |
| 1 | 4201 | ריזור | 1 בינואר 2020 | מזרח אגדר |
| 2 | 4202 | גרימסטאד | 1 בינואר 2020 | מזרח אגדר |
| 3 | 4203 | ארנדל | 1 בינואר 2020 | מזרח אגדר |
| 4 | 4204 | קריסטיאנסאנד | 1 בינואר 2020 | מערב אגדר |
| 5 | 4205 | לינדסנס | 1 בינואר 2020 | מערב אגדר |
| 6 | 4206 | פארסונד | 1 בינואר 2020 | מערב אגדר |
| 7 | 4207 | פלפקפיורד | 1 בינואר 2020 | מערב אגדר |
| 8 | 4211 | ג'רסטאד | 1 בינואר 2020 | מזרח אגדר |
| 9 | 4212 | וגורשי | 1 בינואר 2020 | מזרח אגדר |
| 10 | 4213 | טוודסטרנד | 1 בינואר 2020 | מזרח אגדר |
| 11 | 4214 | פרולנד | 1 בינואר 2020 | מזרח אגדר |
| 12 | 4215 | לילאנד | 1 בינואר 2020 | מזרח אגדר |
| 13 | 4216 | בירקנס | 1 בינואר 2020 | מזרח אגדר |
| 14 | 4217 | אמלי | 1 בינואר 2020 | מזרח אגדר |
| 15 | 4218 | איבלנד | 1 בינואר 2020 | מזרח אגדר |
| 16 | 4219 | איוביה והורנס | 1 בינואר 2020 | מזרח אגדר |
| 17 | 4220 | בייגלנד | 1 בינואר 2020 | מזרח אגדר |
| 18 | 4221 | עמק | 1 בינואר 2020 | מזרח אגדר |
| 19 | 4222 | בייקל | 1 בינואר 2020 | מזרח אגדר |
| 20 | 4223 | ונסלה | 1 בינואר 2020 | מערב אגדר |
| 21 | 4224 | אוסרל | 1 בינואר 2020 | מערב אגדר |
| 22 | 4225 | לינגדאל | 1 בינואר 2020 | מערב אגדר |
| 23 | 4226 | היג'בסטד | 1 בינואר 2020 | מערב אגדר |
| 24 | 4227 | קווינסדל | 1 בינואר 2020 | מערב אגדר |
| 25 | 4228 | סירדל | 1 בינואר 2020 | מערב אגדר |
היסטוריה

נורווגיה בתקופת הוויקינגים חולקה לממלכות קטנות שנשלטו על ידי אנשים שהתמודדו על אדמות, עליונות ימית או עלייה פוליטית וחיפשו בריתות או שליטה באמצעות נישואין עם משפחות מלוכה אחרות, מרצון או לא מרצון.
היסטוריה > מלכי אגדר > מלכים מהתקופות המוקדמות

הרלד אגדרקינג
ויקר
קיסה
המלך ביירין
היסטוריה > מלכי אגדר > מלכי אגדר: 790–987

הרלד גרנראוד אביו של אוסה
אוסה, אביו של חלפדן השחור
הלפדן השחור
טיוב העשיר
הרלד גודרדסון גרנסקה
לפני תקופת הוויקינגים יש פער בהיסטוריה של האזור במשך כמה מאות שנים, בספרו "גרמאניה" תיאר ההיסטוריון טקיטוס את הסויונים (אנשים מהמדינות שוודיה ונורווגיה), שחולקו לציוויאטות (ממלכות) לאורך חופי סקנדינביה והיו יוצאי דופן בכך שהיה להם צי ספינות מיוחדות שהיו בעלות צורה שונה. הם לא היו תלויים במפרש (כך אומר טקיטוס) אך פרט לכך הם אינם שונים מספינות הוויקינגים. סיוויטים אלה עברו כל הדרך סביב סקנדינביה לקוטב הצפוני, או לפחות לאזורים הקרובים לשם, שם עצרו.
נראה ברור שבתקופת הברזל נורווגיה הייתה מאוכלסת באותם אנשים כמו אלה אשר בשוודיה, שכונו במקורות הלטיניים "הסויונים". נורווגיה אז חולקה למדינות קטנות; אגדר היה אחת מהמדינות הללו.
ראו גם

מערב אגדר
מזרח אגדר
הערות שוליים

↑  , www.vg.no (בנורווגית ספרותית)
1 2  Geir Thorsnæs, Agder, Store norske leksikon, 2020-10-12
| מחוזות וטריטוריות בלתי נפרדות של נורווגיה |
| --- | --- | --- |
| רשימת מחוזות מאז 2020 | אגדר • אוסלו • ויקן • וסטלן • וסטפול וטלמרק • טרומס ופינמרק • טרנדלג • ינלנה • מרה ורומסדל • נורדלנד • רוגלנד |  |
| מחוזות לשעבר | אופלנד • אסטפול • אקרסהוס • בוסקרוד • הדמרק • הורדלנד • וסטפול • טלמרק • טרומס • מזרח אגדר • מערב אגדר • סון או פיורנה • פינמרק |  |
| טריטוריות בלתי נפרדות | יאן מאיין • סבאלברד |  |
| --- | --- |
בקרת זהויות :  BIBSYS: 1591735457546  GND: 4335430-0  KulturNav: e1de5a9f-78d7-4de5-a500-b9387e44baa9  MusicBrainz: 50e3bfe3-422d-4137-bec7-bf4f6b0c882c  VIAF: 241841459   WorldCat (עם VIAF): 241841459
מייטי מד

| --- | --- |

לוגו הסדרה
 סוגה:  קומדיית מצבים מדע בדיוני גיבורי על
 יוצרים:  ג'ים ברנשטיין אנדי סקווארץ
 שחקנים:  בראדלי סטיבן פרי ג'ייק שורט פריס ברלס דיוון לאוס אוגי איסאאק
 ארץ מקור:  ארצות הברית 
 שפות:  אנגלית 
 מספר עונות:  2 
 מספר פרקים:  44 
 תוכנית המשך:  מעבדה לכוחות על: יחידת עילית
 הפקה
 מפיק:  קווין אודונל אנדי סקווארץ
 מפיקים בפועל:  ג'ים ברנשטיין סטפן אנגל מארק ג'ורדן לגן
 חברת הפקה:  It's a Laugh Productions
 טכניקת צילום:  מערך מרובה מצלמות 
 אורך פרק:  22 דקות
 שידור
 רשת שידור:  דיסני XD 
 רשת שידור בישראל:  ערוץ דיסני ישראל
 תקופת שידור מקורית:  7 באוקטובר 2013 – 9 בספטמבר 2015
 תקופת שידור בישראל:  אוגוסט 2014 – 1 בנובמבר 2015
 קישורים חיצוניים
 אתר רשמי
 דף התוכנית ב-IMDb
 
מייטי מד (באנגלית: Mighty Med) היא קומדיית מצבים של דיסני XD אשר שודרה לראשונה ב-7 באוקטובר 2013 ובערוץ דיסני ישראל ב-אוגוסט 2014. בסדרה מככבים: בראדלי סטיבן פרי, ג'ייק שורט, פריס ברלס, דיוון לאוס ואוגי איסאאק. העונה הראשונה שודרה עד ל-15 בספטמבר 2014 בארצות הברית.
ב-22 במאי 2014 הסדרה חודשה לעונה שנייה כשהפקת העונה נקבעה ליולי 2014. העונה שודרה לראשונה בארצות הברית ב-20 באוקטובר 2014, ובישראל ב-10 ביוני 2015. בארצות הברית העונה הסתיימה ב-9 בספטמבר 2015, ובישראל היא הסתיימה ב-1 בנובמבר 2015.
ב-3 בספטמבר 2015, אושר שאחרי סיום הסדרה תהיה סדרת ספין אוף אשר תכלול דמויות גם ממייטי מד וגם מהסדרה מעבדה לכוחות על. רק בראדלי סטיבן פרי, ג'ייק שורט ופריס ברלס ישתתפו בסדרה.
הסדרה עלתה בדיסני+ לכבוד השקתה בישראל ב-16 ביוני 2022.
עלילה

קאז ואוליבר, החברים הטובים מוצאים עבודה לשעות שלאחר הלימודים ב"מייטי מד", שמתגלה כבית חולים סודי לגיבורי על, מדע בדיוני ופנטזיה. בסדרה, הם מגלים שהדמויות האהובות עליהם אמיתיות. מאחר שלקאז ואוליבר אין כוחות מיוחדים, עליהם ללמוד לנווט בין העולמות המנוגדים בעזרת גיבורת העל סקיילר סטורם והאחיין החטטן של המנהל, אלן דיאס. החברות ובקיאותם בגיבורי על, מדע בדיוני ופנטזיה- היא שמעניקה להם כוח שמאפשר להם להפוך גיבורים ולהציל את האנשים שמצילים אנשים.
שחקנים ודמויות

בראדלי סטיבן פרי - בתפקיד קאז: חבר של אוליבר וסקיילר. די שחצן ומוזר, אבל בכל זאת אדם טוב. בסוף עונה 2 קיבל כוחות על.
ג'ייק שורט - בתפקיד אוליבר: חבר של קאז וסקיילר. בגללו נחשף הארקטוריון. אדם טוב ונחמד, והבטיח לסקיילר שיחזיר לה את כוחות העל שלה. בעונה 2 קיבל בעצמו כוחות על עם קאז.
פריס ברלס - בתפקיד סקיילר: גיבורת על. הופיעה מפרק הראשון לסדרה. איבדה את כוחות העל שלה בגלל המשמיד. די נחמדה, אבל כשקיבלה את הכוחות חזרה היא הפכה למרושעת והעמידה פנים שהיא עדיין נחמדה כדי להפוך את כל גיבורי העל לרעים.
דיוון לאוס - בתפקיד אלן דיאז
אוגי איסאאק - בתפקיד גאס
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 24 | 7 באוקטובר 2013 | 15 בספטמבר 2014 | אוגוסט 2014 | לא ידוע |
|  | 2 | 20 | 20 באוקטובר 2014 | 9 בספטמבר 2015 | 10 ביוני 2015 | 1 בנובמבר 2015 |
הערות שוליים

↑  'מייטי מד' חודשה לעונה שניה' באתר Zap2it
↑  סדרת הספין-אוף של 'מעבדה לכוחות על' ו'מייטי מד' אושרה באתר Deadline
| דיסני XD – סדרות מקור |
| --- | --- | --- |
| סדרות עבר | ין יאנג יו (2009) • פיניאס ופרב (2009–2015) • אני והלהקה (2009–2011) • קיק (2010–2012) • שני מלכים (2010–2013) • בית ספר לאמנויות לחימה (2011–2015) • מעבדה לכוחות על (2012–2016) • קראש וברן (2012–2014) • רנדי קאנינגהם: נינג'ה בפעולה (2012–2015) • מייטי מד (2013–2015) • וונדר מציל את העולם (2014–2016) • גרוויטי פולס (2014–2016) • חבורת 7ג' (2014–2016) • קירבי באקטס (2014–2017) • פן זירו - גיבור במשרה חלקית (2014–2017) • המדריך השלם של הגיימר (2015–2017) • מעבדה לכוחות על: יחידת עילית (2016) • חתול וחייזר (2016–2017) • קא-פאו (2016–2017) | Disney XD - 2015 |
| סדרות בהווה | מלחמת הכוכבים: המורדים (מאז 2014) • סטאר נגד כוחות הרשע (מאז 2015) • בוטן וחמוצניק (מאז 2015) • מותחים בהליכה (מאז 2016) • מלחמת הכוכבים: הרפתקאות משפחת פרימייקר (מאז 2016) • זמן תולעת (מאז 2016) • חוקי המרפי של מיילו (מאז 2016) • מק-אקס 4 (מאז 2016) • בילי דילי: קיץ מוטרף מתחת לאדמה (מאז 2017) • סיפורים של ברווזים (מאז 2017) • 6 גיבורים: הסדרה (ב-2017) | Disney XD - 2015 |
ברוד סיטי

| --- | --- |

 סוגה:  קומדיית מצבים אמריקאית, סדרת להט"ב 
 יוצרים:  אילנה גלייזר  אבי ג'ייקובסון
 שחקנים:  אילנה גלייזר  אבי ג'ייקובסון
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  5
 מספר פרקים:  50
 הפקה
 הפצה:  Paramount Media Networks, הולו 
 אורך פרק:  כ-22 דקות
 שידור
 רשת שידור:  קומדי סנטרל
 רשת שידור בישראל:  הוט קומדי סנטרל
 תקופת שידור מקורית:  22 בינואר 2014 – 28 במרץ 2019
 קישורים חיצוניים
 אתר רשמי
 דף התוכנית ב-IMDb
 
ברוד סיטי (באנגלית: Broad City; בתרגום חופשי: עיר הנשים/עיר רחבה) היא סדרת סיטקום אמריקאי שנוצרה על ידי אילנה גלייזר ואבי ג'ייקובסון, המשודרת בערוץ קומדי סנטרל. התוכנית פותחה מסדרת רשת שנשאה את אותו השם, והופקה באופן עצמאי משנת 2009 ועד 2011. איימי פוהלר היא אחת המפיקות הראשיות שהופיעו בפרק הסיום של סדרת הרשת. התוכנית שודרה לראשונה בערוץ קומדי סנטרל האמריקאי ב-22 בינואר 2014.
העונה השלישית עלתה לשידור ב-17 בפברואר 2016. לאחר מכן הסדרה חודשה לעונה רביעית וחמישית. שידור העונה הרביעית החל ב-13 בספטמבר 2017. באפריל 2018 פורסם כי העונה החמישית תהיה האחרונה בסדרה. עונה זו עלתה לשידור ב-24 בינואר 2019 והסתיימה ב-28 במרץ 2019.
בישראל משודרת הסדרה בערוץ הוט קומדי סנטרל.
תקציר

הסדרה עוקבת אחרי אילנה ואבי, שתי יהודיות אמריקאיות בשנות העשרים לחייהן, אשר חוות כישלונות של רשלנות וקלות דעת בעיר ניו יורק. אילנה מנסה להימנע מלעבוד כמה שאפשר כדי לרדוף בעקשנות אחר נהנתנותה, ואבי מנסה לפצוח בקריירה של מאיירת, ולעיתים נגררת אחר הרעיונות של אילנה.
בעונה השלישית, בפרק העשירי "Jews on a Plane", צמד הבנות טסות לישראל לרגל טיול התגלית שלהן. פרק זה מותח ביקורת על הקונספט של הטיול ועל היהדות.